cyanic-selkie/wikianc huggingface dataset:
J.H. Neethling
Gesinslewe
Op 1 Desember 1852 is ds. Neethling getroud met ds. Andrew Murray se suster Maria Murray (19 Junie 1831 - 5 Desember 1912). Uit die huwelik is vyf dogters en sewe seuns gebore, onder wie ds. Hendrik Johannes Neethling (1853-1914), dr. Andrew Murray Neethling L.V. (1855-1922), dr. Johannes Henoch Neethling (1859-1937), ds. William James Neethling (1866–1897) en ds. Christoffel Albertyn Neethling (1871–1926).
NG gemeente Winburg
Agtergrond
Ds. Lindley het in Natal gewoon en in Maart 1842 op weg na Potchefstroom ook Winburg besoek, die eerste kerkraadslede bevestig, in die verskillende wyke van dié uitgebreide gemeente dienste gehou en die sakramente bedien. Hier het dan ook die doop- en lidmaatregisters van die gemeente begin. Met dié eerste besoek het ds. Lindley 331 kinders hier gedoop.
Bastnäsiet
Hierde minerale is saam met monasiet die belangrikste bron van lantaniede.
Rooiwynkoek
Rooiwynkoek (Duits Rotweinkuchen) is 'n Kersfeeskoek wat sy oorsprong in Suidwes-Duitsland en die Elsas het. Die sagte roerdeeg vir hierdie spesialiteit (met eiers, botter, suiker en gesifte koekmeelblom as hoofbestanddele) word met besondere geursels soos vanieljesuiker, kaneel, gerasperde sjokolade, kakao en 1/8 liter droë rooiwyn (soms ook nog 'n glasie rum) verfyn. Die twee laasgenoemde bestanddele gee die kenmerkende donkerbruin kleur aan hierdie koek.
Xosha Roquemore
Xosha Roquemore (gebore 12 Desember 1984) is 'n Amerikaanse aktrise. Sy is bekend vir haar rolle in die rolprente Precious (2009), G.B.F. (2013), en The Disaster Artist (2017), en in die televisiereeks The Mindy Project (2012).
Gert Kruger (predikant)
Herkoms en opleiding
Ds. Kruger was ’n seun van Johannes Hendrik Kruger en Johanna Maria Snyman. Sy moeder was ’n diep godsdienstige en belese vrou wat vertroud was met die werke van dr. Abraham Kuyper. Sy was ook ’n gereelde leser van Die Heraut en Stemmen des Tijds. Van haar 15 kinders het net sewe grootgeword, onder wie nog ’n seun wat predikant geword het, ds. J.H. Kruger (1878–1963). ’n Dogter en dus ’n suster van die latere ds. G.H.J. Kruger, Johanna Margaretha (1870–1943) was getroud met Chris Coetzee (1869–1934) en die moeder van die rektor van die PU vir CHO prof. J. Chris Coetzee (1893–1989). Gert Kruger se gesin het in 1895 van hul plaas, Beschuitfontein, distrik Venterstad, na Heidelberg, Tvl., verhuis. ('n Voorsaat van ds. Kruger, ook G.H.J. Kruger, was in 1860 toe hy eienaar van dié plaas was, een van die stigters van die Gereformeerde kerk Burgersdorp.) Hy het eerste skoolopleiding op Venterstad ontvang en het later na Burgersdorp gegaan waar hy die matrikulasie-eksamen afgelê het, bes moontlik aan die literariese afdeling van die Teologiese Skool Burgersdorp.
Tweede Vryheidsoorlog
duimnael|links|320px|Die Algemene Sinode van die Gereformeerde Kerk in sitting op [[Rustenburg, 1904. Eerste ry: Di. W.J. de Klerk, Flippie Snyman, J.G.H. van der Walt, Totius, G.H.J. Kruger. Tweede ry: Di. Martinus Postma, Petrus Postma, prof. Jan Lion Cachet, di. L.J. du Plessis, W.J. Snyman. Derde ry: Di. T. Hamersma, Willem Postma, Louis Vorster, Dirk Postma, J.A. van Rooy en prof. Jacobus du Plessis.]]
Waardering
"Saam met ander predikante van wie die meeste al ontslaap het, het hierdie waardige en eerbiedwekkende figuur in ons kerklike lewe, die kerk in 'n besondere tydperk, dikwels van worsteljare, onder die seën van die Here, opgebou. Sy nagedagtenis onder ons sal in dankbare herinnering bly. Ons eresaluut aan 'n moedige stryder in die koninkryk van die Here."
Craniella sigmoancoratum
Craniella sigmoancoratum is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Craniella serica
Craniella serica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Betty Buehler
Betty Buehler is 'n Amerikaanse aktrise. Sy is bekend vir haar rolle in die rolprente The Mob (1951) en Taxi (1953).
ASEAN
█ █ ASEAN+3
█ █ █ █ █ █ ASEAN Streeksforum]]
Richard F. Gordon
Richard Francis "Dick" Gordon Jr. (5 Oktober 1929 – 6 November 2017; Kaptein, Amerikaanse Vloot), was 'n Amerikaanse vlootoffisier en toetsvlieënier, chemikus en Nasa-ruimtevaarder. Hy is met die Ruimtevaardergroep 3 inname gekeur en was ook deel van Gemini 11. Hy is een van slegs 24 persone wat na die maan gevlieg het; hy was die bevelvoerder van Apollo 12 se beheermodule.
Danie Smuts
Danie Smuts was ’n Suid-Afrikaanse akteur wat in verskeie radiodramas, TV-reekse, rolprente en verhoogstukke gespeel het. Hy was veral bekend vir sy rol as Oom Hans in die TV-reeks Orkney Snork Nie. Smuts is op 78 jarige ouderdom, slegs 3 weke na sy vrou, Bea oorlede. In sy latere jare het hy sy geheime resep vir biltong en vars gebakte brood Saterdae op Florida se oggendmark verkoop. ’n Borsbeeld van hom is in die ATKV-hooftak se kunsversameling opgeneem.
Gereformeerde kerk Durban-Noord
duimnael|links|160px|Ds. P.B. de Klerk, leraar van 1966 tot 1977.
Teen 1984 het dit soveel beter gegaan met Durban-Noord, wat dikwels net danksy sustentasie kon oorleef, dat die kerkraad dit oorweeg het om ’n nuwe kerkgebou op te rig. In daardie jaar is die Totiussaal teen vervangingswaarde verkoop en ’n erf by Waterkantweg 121, Durban-Noord, aangekoop. Op 1 Oktober 1985 het die bouwerk begin met ’n lidmaat, Julian Thom, as bouheer wat toesig gehou het en die gemeente as eienaarbouer. Die boukoste en die koste van die grond het sowat R330 000 beloop. Die inkomste deur die verkoop van die saal en ook ná talle bydraes, was R290 000. Dora van der Walt het die kerkdeur plegtig oopgesluit op 2 November 1986.
Luxemburg
20ste eeu
Vandag is Luxemburg 'n lidstaat van die Europese Unie wat ondanks die noue samewerking met sy bure sy politieke en kulturele onafhanklikheid handhaaf. Die nasionale leuse is dan ook "Mir wëlle bleiwe wat mir sinn" (Ons wil bly wat ons is).
Politiek
Die Groothertogdom Luxemburg is 'n konstitusionele monargie met 'n parlementêre demokratiese stelsel. Die Groothertog is volgens die Luxemburgse Grondwet van 1868 die staatshoof. Die parlement met een kamer (Frans: Chambre des Députés) is die wetgewende orgaan van Luxemburg. Nasionale verkiesings vind elke vyf jaar saam met die verkiesings vir die Europese Parlement plaas. Luxemburgers, wat in die amptelike kiesersregister gelys is, is verplig om aan die verkiesings deel te neem.
Geografie
Luxemburg word soms die "groen hart" van Europa genoem. Julius Caesar het in een van sy werke reeds die ondeurdringbare bosgebiede van die streek beskryf. Die groothertogdom word deur twee groot natuurlandskappe oorheers – Ösling en Gutland.
Die yl bevolkte Ösling-plato in die noorde strek, met 'n gemiddelde hoogte van 450 meter bo seevlak, oor 'n oppervlakte van 828 km² en maak deel uit van die Ardenne-bergreeks. Daarnaas strek ook uitlopers van die Duitse Eifelgebergte tot Noord-Luxemburg. Ingebed in die Öslinglandskap met sy beboste heuwels lê die riviervalleie van Sauer (Frans: Sûre), Wiltz, Clerf (Frans: Clerve) en Our. Die hoogste bergpiek in Luxemburg, die Buurgplaatz met 559 meter, is in die Ösling geleë.
Ekonomiese ontwikkeling
Met die opbloei van die staalnywerheid aan die begin van die 20ste eeu het Luxemburg een van die welvarendste Europese nasies geword, en sy landbou, nywerhede en dienstesektor strewe steeds daarna om ten opsigte van modernisering en integrasie in die Europese ekonomie die voortou te neem.
Die inflasiekoers het in 2012 2,7 persent beloop, die werkloosheidsyfer het in Julie 2013 op 7 persent gestaan. Luxemburg is een van die lande met die hoogste per capita-inkomste ter wêreld – die BBP per capita het in 2012 €83 600 beloop. Luxemburg se dinamiese ekonomie verskaf werk aan 156 800 pendelaars uit die buurlande wat daagliks na die groothertogdom stroom. Die bruto minimum-loon of -salaris is in Januarie 2007 op 1 570,28 € vasgestel.
Craniella stewarti
Die spons behoort tot die genus Craniella en tot die familie Tetillidae. Die wetenskaplike naam van die spesie is die eerste keer geldig gepubliseer in 1888 deur Lendenfeld.
Gereformeerde kerk Empangeni
duimnael|links|160px|Ds. P.B. de Klerk, leraar van 1966 tot 1974 (in kombinasie).
Bariumsulfaat
Katalisatordraer
Bariumsulfaat word ook gebruik as 'n katalisatordraer wanneer funksionele groepe wat sensitief is vir oorreduksie gehidrogeneer word. 'n Lae oppervlakarea verlaag die kontaktyd van die substraat met die katalisator is korter, wat selektiwiteit verhoog. Palladium op bariumsulfaat word ook gebruik as 'n katalisator in die Rosenmund reduksiereaksie.
Jack (Kaapse bobbejaan)
Geskiedenis
Ná nege jaar se diens het Jack gesterf weens tuberkulose in 1890. Sy skedel is in die versameling van die Albany-Museum in Grahamstad.
Kalamondin
Gebruike van die vrug
Die vrug kan heel gevries word en as ysblokkies gebruik word in drankies soos tee, water en skemerkelkies. Die sap kan onttrek word deur die vrug te druk en ’n drankie soos limonade kan daarvan gemaak word. ’n Likeur word ook saam met wodka en suiker daarvan gemaak.
Eienskappe
× Citrofortunella microcarpa is ’n struik of dwergboom wat 3 tot 6 meter hoog word. Dit het wit of perserige blomme. Die vrug lyk soos ’n klein, ronde lemmetjie en is gewoonlik 25 tot 35 mm in deursnee, maar soms tot 45 mm. Dit bevat 8 tot 12 sade.
Keiser van die Hele Rusland
Keiser van die Hele Rusland (Russies: Императоръ Всероссійскій, Imperator Wserossiiski) was van 1721 tot 1917 die titel van die heerser van die Russiese Ryk. Die vroulike vorm is Keiserin van die Hele Rusland (Russies: Императрица Всероссійская, Imperatritsa Wserossiiskaja). Dit is geskep ná die Russiese oorwinning in die Groot Noordelike Oorlog en is ’n aanpassing van die vorige titel, "Tsaar van die Hele Roes". Die laaste deel van die titel is gebruik sedert die bewind van die grootprinse van Wladimir.
Wing Chun
Wapens
Wing Chun was oorspronklik 'n styl sonder enige wapens.
Rio Minho
Die dorp May Pen lê aan die oewer van die rivier.
889
Die jaar 889 was 'n gewone jaar wat volgens die Gregoriaanse kalender op 'n Saterdag begin het. Dit was die 89ste jaar van die 9de eeu n.C. Soos ander gewone jare het die jaar 12 maande, 52 weke en 365 dae gehad.
Gereformeerde kerk Suidkus
Ontstaan
Die gemeente is op 2 Julie 1972 as die Gereformeerde kerk Margate gestig. Aanvanklik is eredienste in Margate se stadsaal gehou, maar 11 jaar later het die kerkraad die ou kerkgebou van die NG kerk op Port Shepstone gekoop nadat dit vir die NG gemeente Port Shepstone te klein geword en ’n nuwe kerkkompleks in 1983 in gebruik geneem is.
Huidige kerk
Op 14 November 1981 (waarskynlik 1983) is die kerkgebou op die hoek van Bazley- en Colleystraat, Port Shepstone, in gebruik geneem en die hoeksteen onthul. Twee jaar later kon die gemeente ook ’n kerksaal bou, wat in Mei 1983 (waarskynlik 1985) in gebruik geneem is. Met die verhuising na Port Shepstone het die gemeente se naam Suidkus geword. Einde 1997 het Suidkus 248 belydende en 58 dooplidmate gehad, maar einde 2014 was dit onderskeidelik 154 en 16.
Cinnamomum
Spesies
Van die spesies in die genus:
Craniella villosa
Die spons behoort tot die genus Craniella en tot die familie Tetillidae. Die wetenskaplike naam van die spesie is die eerste keer geldig gepubliseer in 1893 deur Lambe.
892
Die jaar 892 was 'n skrikkeljaar wat volgens die Gregoriaanse kalender op 'n Dinsdag begin het. Dit was die 92ste jaar van die 9de eeu n.C. In teenstelling met gewone jare het die jaar 366 dae en 'n 29 Februarie gehad.
Princeton, New Jersey
Princeton is 'n stad in die deelstaat New Jersey, ongeveer 16 km noordoos van Trenton. Die eerste families het hulle in 1669 reeds hier gevestig, die nedersetting is eers Stony Brook genoem. In 1724 is die nedersetting hernoem tot Prince'e Town en later tot Princeton.
894
Die jaar 894 was 'n gewone jaar wat volgens die Gregoriaanse kalender op 'n Vrydag begin het. Dit was die 94ste jaar van die 9de eeu n.C. Soos ander gewone jare het die jaar 12 maande, 52 weke en 365 dae gehad.
Sterftes
Dae | Eeue | Geskiedenis
NG gemeente Ladismith
Agtergrond
Die gemeente is in die Klein-Karoo, ten suide van die Swartberge, geleë. Die dorp Ladismith het 'n skilderagtige mooi ligging aan die voet van die berg en kan slegs oor 'n pas of deur 'n poort bereik word. Ladismith het eers onder die gemeente Swellendam en Riversdal geressorteer, en deur die toedoen van die leraar, dr. William Robertson, is die heer Johan Kretzen in 1848 na die Swartberg oorgeplaas om met geestelike werk behulpsaam te wees. Hierdie aparte bearbeiding het grootliks daartoe bygedra om die gemeente ryp te maak vir afstigting. Hierdie mnr. Kretzen het later een van die eerste sendelinge van die NG Kerk geword.
Kerklike geboue
duimnael|regs|250px|Detail aan die grafsteen van ds. J.W. Louw op die ou kerk se perseel.
Die tweede kerk het 70 jaar diens gedoen vandat dit in 1874 ingewy is, waarna die nuwe en teenswoordige kerk op 10 Oktober 1942 in gebruik geneem is. Dis meer sentraal geleë as die twee vorige kerke. Volgens die gemeente se inskrywing in Ons gemeentelike feesalbum is dit "'n pragtige gebou en die akoestiek is uitstekend". Die ou orrel van 1893 is oorgeplaas, en aan die begin van 1948 is dit gemoderniseer, geëlektrifiseer en van 'n nuwe speeltafel voorsien.
Agtergrond (narratief)
Agtergrond is die tyd sowel as geografiese ligging binne 'n vertelling of prosawerk. As literêre element dra die agtergrond daartoe by om die situasie en stemming vir 'n verhaal te skep. Agtergrond is ook al verhaalwêreld  of milieu genoem, en as sulks verwys dit na 'n konteks (veral samelewing) buite die onmiddellike omgewing van die verhaal. Agtergrond kan die volgende elemente insluit: kultuur, historiese tydperk, geografie, en uur. Saam met intrige, karakter, tema en styl word agtergrond as een van die fundamentele komponente van fiksie beskou.
Tipes
Agtergrond kan verskeie vorms aanneem:
Bonttobie
Die Bonttobie (Haematopus ostralegus) is 'n swerwer wat soms aan die kus en riviermondings voorkom. In Engels staan die voël bekend as Eurasian oystercatcher.
Umzimvuburivier
Ekologie
Sommige van die visse wat hier gevang word is die reënboogforel ((Oncorhynchus mykiss), 'n ingevoerde spesie, die dikkop-ghieliemientjie (Barbus anoplus) en geelbekpaling (Anguilla mossambica). Grootbekbaars (Micropterus salmoides) en karp (Cyprinus carpio) is indringerspesies.
Marmelade
duimnael|200px|’n Marmelade Marmelade is ’n konfyt wat van die sap en skil van sitrusvrugte, kookwater en suiker gemaak word. Koemkwats, suurlemoene, lemmetjies, pomelo's, mandaryne en lemoene, asook enige kombinasie daarvan, kan gebruik word.
Ouditeur
Nog 'n belangrike aspek wat hulle moet kontroleer is dat die besigheid die regering belasting betaal.
Makhaya Ntini
Rekords
Op 20 Januarie 2007 het Ntini Mohammed Sami verbygesteek om sy 300ste paaltjie in sy 74ste toets te neem. Op 1 Augustus 2008 het hy Engeland se aanvangskolwer Alastair Cook uitgehaal om sy 350ste toetspaaltjie in sy 90ste toets te eis.
Sitrushibried
Citrofortunella
Citrofortunella is ’n hibriedgenus wat naby verwant aan Fortunella is. Dit is ’n gemengde woord tussen Citro (sitrus) en Fortunella (die genus van die koemkwat). Dit word aangedui deur die woord "Citrofortunella", gevolg deur ×, byvoorbeeld × Citrofortunella microcarpa.
Aurora-nagslang
Die slang word aangetref op die grond in grasvelde, beboste kusgebiede en fynbosgebiede; hulle waag dit nie in bome nie. Hulle word ook naby mense se wonings aangetref. Die slang se gewildheid as troeteldier, wat beteken dat dit in isolasie aangehou word, asook stedelike uitbreiding en boerebedrywighede vorm 'n bedreiging vir die slang. Natuurlike bedreigings sluit ander slange en roofvoëls in.
Shona (taal)
Volgens Ethnologue word die vyf hoofdialekte van Shona deur 10,7 miljoen mense as moedertaal gepraat, wat dit die tweede grootste van die Bantoetale maak. Zoeloe is eerste met 12 miljoen moedertaalsprekers.
NG gemeente Klawer
Stigting
Die gemeente Klawer is op 14 Desember 1949 deur die Ringskommissie, bestaande uit di. S.G. Basson, G.J.N. Maass en J.L. van Rooyen, gestig. Die hele gemeente van 560 lidmate was, met uitsondering van 10 huisgesinne, voorheen 'n deel van die gemeente Vanrhynsdorp en het bestaan uit drie wyke, naamlik Klawer (300 lidmate), Trawal (170 lidmate), Karookop (55 lidmate) en die tiental van Vredendal. Die besittings met die stigting was slegs twee sale, een op Klawer en een op Trawal, waarvan eersgenoemde 'n koue sementvloer gehad het. Verder het die gemeente 'n bruidskat van £300 en 'n morg (0,85 ha) grond bokant die kanaal gekry. Die gemeente het begin met baie min en geen pastorie nie, geen orreltjie en geen nagmaalservies of stoele nie. Alles was nog in 'n pasgebore toestand en herderloos.
Engelse nasionale rugbyspan
Laaste jare van die amateurtydperk
Die volgende jaar het Engeland sy nuwe sterkte gewys, nadat hulle tydens die Vyfnasies-toernooi 1992 ’n verdere Grand Slam ingepalm het. In dieselfde jaar is op Twickenham die Springbokke, wat weens die onlangs geligte boikot net oor min speelondervinding beskik het, met 33–16 buitengewoon maklik verslaan. In 1994 het Engeland hierdie prestasie herhaal, nadat hulle die Springbokke in Pretoria verslaan het. Die Vyfnasies-toernooi 1995 het Engeland gewen en die derde Grand Slam binne vyf jaar ingepalm, veral danksy Rob Andrew se uitstekende skoppe. Voor die afskop van die Rugbywêreldbeker 1995 in Suid-Afrika is Engeland derhalwe as een van die gunstelinge beskou. Tydens die poelfase het Engeland Argentinië, Italië en Wes-Samoa verslaan, al was dit redelik naelskraap. In die kwarteindstryd het hulle teen die verdedigende kampioen Australië wraak geneem en die Wallabies met 25–22 verslaan. Engeland se halfeindstryd is egter oorheers deur die All Blacks en Jonah Lomu se vier drieë in die wedstryd wat hulle met 29–45 verloor het. Engeland het daarna ook teen Frankryk verloor in die klein finale om die derde plek en toe vierde geëindig.
Twee nederlae tydens wêreldbekereindstryde
Ná die groot teleurstelling tydens die Rugbywêreldbeker 2015 is Eddie Jones in November 2015 as nuwe hoofafrigter aangestel en het die eerste buitelander in hierdie pos geword. Hy het die nasionale span dadelik na sukses teruggeneem en tydens die Sesnasies-toernooi 2016 die titel saam met die Grand Slam ingepalm. Die hele 2016 het Engeland onoorwonne gebly, insluitende ’n suiwer wenreeks oor Australië in Juniemaand in Sydney. In November dieselfde jaar het in Twickenham die vierde agtereenvolgende oorwinning teen die Wallabies gevolg. Daarbenewens het hulle die wêreldrekord van 18 agtereenvolgende toetswenne met ’n indrukwekkende 61–21-oorwinning teen Skotland geëwenaar en gelyktydig die 2017-Sesnasies-toernooi ingepalm. Dié wenstreep is egter in die volgende toetswedstryd deur Ierland beëindig. Later die jaar het Engeland drie agtereenvolgende oorwinnings teen Argentinië aangeteken. Ook in 2017 is die Engelse afrigter Jones deur Wêreldrugby aangewys as “afrigter van die jaar”.
Tuisstadion
Die grond van Twickenham is in Junie 2012 deur ’n hibride Desso-tipe vervang wat gebruik maak van kunsvesels verweef met egte gras. Dit maak dit baie makliker om in nat omstandighede te speel.
Rugbywêreldbekerstadions
Die Rugbywêreldbeker 2015 is deur Engeland en Wallis saam aangebied, met elf stadions wat dwarsdeur Engeland vir 40 wedstryde ingespan is, terwyl in Wallis net die Millenium-stadion vir agt wedstryde ingespan is. Engeland se Twickenham is onder andere vir die openings- en die eindstryd tussen die All Blacks en die Wallabies ingespan. Van Engeland se ander stadions tydens dié toernooi was: Wembley-stadion en Olimpiese Stadion in Londen, St. James’ Park in Newcastle upon Tyne, Stad Manchester-stadion in Manchester, Villa Park in Birmingham, Elland Road in Leeds, King Power-stadion in Leicester, Stadion MK in Milton Keynes, Falmer-stadion in Brighton, Kingsholm-stadion in Gloucester en Sandy Park in Exeter.
Spelerstatistieke
Vervolgens die belangrikste statistieke van Engeland se spelers. Die spelers wat met * gekenmerk is, is nog aktief en kan hul statistieke verbeter.
Afrigters
Engeland het in 1969 sy eerste hoofafrigter benoem: Don White. Die huidige hoofafrigter is Steve Borthwick wat die pos in 2022 oorgeneem het.
Argaïese mense
Terminologie en definisie
thumb|links|265px|’n Vergelyking tussen die skedel van die anatomies moderne mens (links) en dié van Homo neanderthalensis.
Kenneth MacAlpin
Cináed mac Ailpín (Skots-Gaelies: Coinneach mac Ailpein), algemeen bekend as Kenneth MacAlpin en op die meeste koningslyste aangedui as Kenneth I; 810 – 13 Februarie 858) was ’n koning van die Pikte wat volgens Skotse mites die eerste koning van Skotland was. Hy het dus ná sy dood ook bekend geraak onder die bynaam An Ferbasach, "Die Veroweraar". Die dinastie wat vir die grootste deel van die Middeleeue oor Skotland regeer het, het van hom afgestam.
Lewe
Sy opkoms as koning hou waarskynlik verband met die einde van die vorige dinastie, wat twee tot vier geslagte lank oor Piktland regeer het. Dit was ná die dood van koning Uen, die seun van Óengus van Piktland, sy broer Bran, Áed mac Boanta en ander wat in 839 teen die Wikings geveg het. Dit lyk of die opvolgingskrisis wat toe ontstaan het, as die Piktiese Koningslys betroubaar is, minstens vier aanspraakmakers op die troon opgelewer het.
Lochner de Kock
Werk as sjef
Lochner is ook bekend as ’n sjef en het verskeie Suid-Afrikaanse kookboeke geskryf, waaronder sy Cordon boer-kosboek. Die Cordon Boer-reeks is ook onlangs uitgebrei om Die Cordon Boer-soute en -souse in te sluit. Die maatskappy Zo'Ar Merchandise (Edms) Bpk vervaardig en bemark die produkte in samewerking met Lochner. Daar is tans 'n rooksout wat gerook is met rooibos en sjerrie, 'n tradisionele braaisout met 17 tradisionele kruie en speserye, die WarmKlapper-sout met klapper en chillie, asook 'n swart sout. 'n Worchester-sous wat in Worcester gemaak word is ook deel van die reeks. Die produklys sluit in: In Februarie 2013 open hy die Vel en Horing in Melville, ’n kuierplek vir Afrikaanse kos, musiek en drinkgoed, wat wyn en mampoer insluit. Hierdie is sy tweede probeerslag met hierdie konsep, nadat hy tien jaar tevore ook so ’n bymekaarkomplek met dieselfde naam in die Mixer-gebou in Johannesburg bedryf het, maar dit na ’n maand gesluit het omdat daar nie eens staanplek vir die mense was wat daarheen gestroom het nie en dit hom te besig gehou het.
Skryfwerk
In die drama HTLV-3 (die naam van die Vigsvirus) beleef terminale Vigslyers in ’n inrigting (saam met ’n verpleër, ’n verpleegster, ’n dokter en ’n dominee) ’n dag in die skaduwee van die dood. Die drama ondersoek die gemoedstoestand van die karakters en hoe hulle die situasie verwerk. Anton sterf aan die begin van die drama, wat dan vir James en Sander nalaat. James het Vigs opgedoen ná ’n bloedoortapping. Hy is ’n hemofilielyer wat die skaars bloedgroep AB het en sy gereelde skenker was Sander. James beskuldig dus vir Sander dat hy hom met die Vigsvirus besmet het. Alleman sluit later by hulle in die saal aan en dit blyk dat Sander sy minnaar Pierre van hom afgerokkel het. Die wraak word dan deur Alleman gepleeg.
’n Mens kan ’n masjien nie vertrou nie (wat hy later self heruitgee onder die titel Liegendes) bevat verskeie kort tekste, met die verhaal George se plek ’n hoogtepunt. Hierin neem ’n baas wraak op buitelandse kliënte wat sy eetplek beledig, met die onthulling van sy wraak wat fyn en subtiel geskets word. Sy kortverhaal Kleinjan en Brolloks word deur Abraham H. de Vries in die versamelbundel Steekbaard opgeneem. Verder skryf hy verskeie kookboeke soos Kok in die sop, Cordon Boer en ’n Smaakfees uit Suid-Afrika.
Crella beglingerae
Crella beglingerae is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Crella en tot die familie Crellidae. Die wetenskaplike naam van die spesie is die eerste keer geldig gepubliseer in 2009 deur Van Soest.
Inselberg
'n Inselberg of eilandberg is 'n geïsoleerde rotsheuwel of klein berg wat skielik uit 'n effens skuins of nagenoeg gelyk vlakte oprys.
In Suider- en Suidsentraal-Afrika staan inselberge van graniet as koppies bekend. Die woord is aan die ooreenstemmende Nederlandse woord, kopje, ontleen en word ook in Engelse tekste aangetref.
Cicero
Vroeë lewe
Om as gekultiveerd beskou te word, was dit in hierdie era van die Romeinse geskiedenis nodig om Latyn sowel as Grieks magtig te wees. Die Romeinse hoëlui het dikwels Grieks bo Latyn verkies in hul onderlinge korrespondensie en Cicero, soos meeste van sy tydgenote, is daarom opgevoed in die leerstellings van die antieke Griekse filosowe, digters en geskiedskrywers. Die mees vooraanstaande retoriekleraars van die tyd was eweneens Grieks. Cicero het sy kennis van Grieks benut om verskillende teoretiese konsepte van die Griekse filosofie in Latyn te vertaal, waardeur Griekse filosofiese werke aan 'n groter gehoor bekendgestel is. Sy omvattende opvoeding was juis sy aanknopingspunt by die tradisionele Romeinse elite.
Familie
In die 50's v.C. het Cicero se briewe aan Terentia korter en killer geword. Hy het by sy vriende begin gekla dat Terentia hom in die steek gelaat het, maar het nie aangedui in watter opsig nie. Miskien kon die huwelik bloot nie die stremming van die politieke omwentelinge te Rome, Cicero se betrokkenheid daarby, en etlike ander onderlinge dispute deurstaan nie. Die egskeiding blyk in 51 v.C. plaas te gevind het, of kort daarvoor. In 46 of 45 v.C. het Cicero met 'n jong meisie, Publilia, getrou, van wie hy voorheen die voog was. Dit word vermoed dat Cicero haar geld benodig het, veral ná die terugbetaling van Terentia se bruidskat, aangesien Publilia uit 'n welgestelde familie afkomstig was. Hierdie huwelik het nie lank geduur nie.
Konsul
Catilina het gevlug en sy volgelinge agtergelaat om die rewolusie van binne die stad aan te stig, terwyl Catilina self opgeruk het teen die stad met 'n weermag van "morele korruptes en oortuigde fanatici". Catilina het gepoog om die Allobroges, 'n stamgroep van Transalpynse Gallië, by hul komplot te betrek, maar dit het Cicero, in samewerking met die Galliërs, geluk om briewe te onderskep wat die vyf samesweerders geïnkrimineer het, en hul gedwing het tot 'n erkenning van hul misdade voor die Senaat.
Verbanning en terugkeer
In 58 v.C. het Publius Clodius Pulcher, die tribuun van die plebs, 'n wet ingevoer (die Leges Clodiae) wat verbanning voorgehou het vir enigeen wat 'n Romeinse burger sonder verhoor terreggestel het. Cicero, wat lede van die Catilynse sameswering vier jaar tevore sonder 'n formele verhoor terreggestel het, en in die openbaar met Clodius 'n uitval gehad het, was duidelik die teiken van die wet. Cicero het aangevoer dat die senatus consultum ultimum hom vrygeskeld het van vervolging, en hy het hiervoor steun van die senatore en konsuls probeer kry, veral van Pompeius. Toe ondersteuning nie na vore kom nie, het hy in bannelingskap gegaan. Hy het op 23 Mei 58 v.C. in Thessalonika, Griekeland, gearriveer. Cicero se bannelingskap het hom mismoedig gestem. Hy het aan Atticus geskryf: "Jou pleidooie het my van selfmoord weerhou. Maar wat is daar om voor te lewe? Moet my nie vir my misnoë verkwalik nie. My kwellinge oortref enige waarvan jy voorheen gehoor het". Na die tussenbeidetrede van die pasverkose tribuun Titus Annius Milo, het die senaat gestem om Cicero uit bannelingskap terug te roep. Clodius het 'n enkele stem teen die bepaling uitgebring. Cicero het op 5 Augustus, 57 v.C. na Italië teruggekeer, en het by Brundisium aan land gegaan. Hy is deur 'n toejuigende skare, en, tot sy blydskap, sy geliefde dogter Tullia begroet.
Dryfas
Om voorsiening te maak vir variasies in die belyning en afstand tussen die aandrywing en aangedryfde komponente, gebruik dryfaste dikwels een of meer kruiskoppelings, kakebeenkoppelings of prismatiese gewrigte.
Rio Tinto
Hulpbronne
Die groep produseer 'n aantal minerale in hulle verskeie afdelings:
Ystererts
Rio Tinto is die alleeneienaars van "Hammersley Iron", wat verskeie myne in Wes-Australië óf ten volle bedryf en besit óf in samewerking met ander maatskappye bedryf. Van hulle noemenswaardige vennote in sommige projekte sluit verskeie Chinese maatskappye in.
Nywerheidsminerale
Die nywerheidsmineraalgroep ontgin talk, titaandioksied, tafelsout, boraks onder andere. Hierdie bedrywe is regoor Australië], die V.S.A. en Afrika versprei. Die groep het 15% tot die maatskappy se omset bygedra en 11% van sy inkomste.
Trias-Jura-uitwissing
Die Trias-Jura-uitwissing dui die grens aan tussen die geologiese periodes Trias en Jura 201,3 miljoen jaar gelede en is een van die "Groot Vyf" uitwissingsvoorvalle in die Aarde se geskiedenis. Dit het ’n enorme impak in die see en op land gehad. In die see het ’n hele biologiese klas (Conodonta) en 20% van alle families verdwyn. Op land het feitlik alle groot lede van die Crurotarsi (nie-dinosourus-agtige archosourusse) uitgesterf.
Bertel Abildgaard
Bertel Abildgaard (gebore 22 April 1955) is 'n Deense akteur. Hy is bekend vir sy rolle in die rolprente Elvis Hansen, en samfundshjælper (1988), Kaj's fødselsdag (1990), en Elsker elsker ikke... (1995), en in die televisiereeks Brødrene Øbberbøv (1983).
Pikte
Die Pikte was ’n stamkonfederasie wat in die laat Ystertydperk en vroeë Middeleeue gewoon het in wat vandag Oos- en Noord-Skotland is. Hulle was vermoedelik etnolinguisties gesproke Kelte. Waar hulle gewoon het en wat hul kultuur behels het, kan afgelei word uit die geografiese verspreiding van ronde steentorings, Britoniese pleknaamelemente en Piktiese stene. Pikte word in geskrifte genoem van voor die Romeinse verowering van Brittanje tot in die 10de eeu, toe hulle waarskynlik met die Gaele vermeng het. Hulle het noord van die Forth- en die Clyderivier gewoon en die nou uitgestorwe taal Pikties gepraat, wat vermoedelik nou verwant was aan die Kelties-Britoniese taal van die Keltiese Britte wat suid van hulle gewoon het.
Blunsdon
Saam met die nabygeleë nedersetting van Blunsdon St Andrew en aanliggende Lower Blunsdon word daar ter vereenvoudiging na slegs Blunsdon verwys. Die A419-dubbelpad verdeel Blunsdon in Blunsdon St Andrew na die westekant, en Broad Blunsdon na die ooste.
Rainbow Warrior
Beide geheime agente word gearresteer en tot lang gevangenisstraf veroordeel. Hulle kon na 'n kort tyd Nieu-Seeland verlaat om hulle tronkstraf in Frankryk te voltooi. In Frankryk word hul gou in huisares geplaas en dien net 'n gedeelte van die vonnis uit.
Fietsry Suid-Afrika
Funksies van FSA
Die FSA moet toesien dat die nasionale kampioenskappe vir elke dissipline jaarliks plaasvind, dat die nasionale spanne aangewys word soos en wanneer nodig, dat die nasionale truie ontwerp word en dat elke provinsie (affiliaat) se huis in orde is. FSA het die alleenreg op die Nasionale fietsrytitels. Nasionale kampioene se truie het 'n groen en goue band om die lyf en moue se some.
Alle fietrsryers moet by FSA registreer d.m.v. 'n lisensie. FSA is ook verantwoordelik vir die opleiding van Commissaires en beamptes soos benodig mag word. Hulle is ook verantwoordelik vir die daarstelling van 'n nasionale fietsrykalender vir al die dissiplines.
Olimpiese Spele
FSA moet toesien dat Suid-Afrika verteenwoordig word op die Olimpiese Spele en om die doel te bereik is dit by SASKOK geaffilieer.
Bekende Suid-Afrikaanse Fietsryers
Suid-Afrika se eerste wêreldkampioen is in 1893 gekroon toe Laurens Meintjes die 100-mylwedren gewen het in Chicago. Hy het voortgegaan en 16 nuwe wêreldrekords opgestel. Hy was Suid-Afrika se eerste wêreldkampioen in enige sportsoort.
Kalsiumglukonaat
Newe-effekte van kalsiumglukonaatinspuitings sluit in stadige hartklop, lokale pyn by die inspuitingspunt, en lae bloeddruk. Newe-effekte van orale kalsiumglukonaat kan hardlywigheid en naarheid insluit. Die bloed se kalsiumvlakke moet gemeet word wanneer dit gebruik word en ekstra sorg moet geneem word in diegene met 'n geskiedenis van nierstene. By normale dosisse word dit as veilig beskou tydens swangerskap en borsvoeding. Kalsiumglukonaat word vervaardig deur kalsiumkarbonaat of kalsiumhidroksied by glukoonsuur te voeg.
Baardskeerder-spinnekop
Die diertjies kom in warm, droë en by voorkeur woestynagtige gebiede voor, op alle kontinente behalwe Australië en Antarktika. Hulle word veral in Noord-Afrika en die Midde-Ooste aangetref. Hulle vreet termiete, sprinkane, allerlei insekte, maar ook klein knaagdiere, akkedisse, slange en voëltjies.
Kalsiumglukonaat
Hipokalsemie
10% Kalsiumglukonaatoplossing is die mees algemene behandeling vir lae bloedkalsium (hipokalsemie). Dit word binneaars toegedien. Hierdie vorm van kalsium word nie so goed geabsorbeer as kalsiumkarbonaat nie, en dit bevat slegs 0.93% kalsium (m/v). Daarom word kalsiumchloried eerder gebruik vir akute en ernstige hipokalsemie.
Main-Taunus-Kreis
Die Main-Taunus-Kreis is 'n administratiewe distrik in die Duitse deelstaat Hesse. Die grootste nedersetting en administratiewe setel is Hofheim am Taunus. Die distrik, wat in die sentrum van die metropolitaanse gebied Rhein-Main en net wes van Frankfurt am Main en oos van die deelstaathoofstad Wiesbaden geleë is, is ten opsigte van sy oppervlak die kleinste in Duitsland, maar tegelykertyd die mees digbevolkte.
NG gemeente Brandfort
Agtergrond
Jacobus van Zyl van Prins Albert in die Karoo het by die Voortrekkers aangesluit en ná die moord op Piet Retief in 1838 het hy en ander Trekkers weer oor die Drakensberge getrek. Hy het gekom tot op die plaas wat later Keerom genoem is. Reeds voor 1866 het hy probeer om op sy plaas 'n dorp aangelê te kry; aanvanklik het hy nie geslaag nie, maar op 30 Oktober 1866 is die eerste 47 erwe op Brandfort verkoop. In 1874 is Brandfort eers tot dorp verklaar. Die gemeente Brandfort is in 1875 gestig. In die notule van 5 Junie 1875 van die NG gemeente Bloemfontein staan geskryf: "De eerw. Voorz. deelt mede dat de Ringscommissie op 17 Junie aanstaande te Brandfort zal vergaderen om de grenslijnen dezer nieuwe Parochie te bepalen, en wenscht, dat daarby deze gemeente zal worden vertegenwoordigd." Die stigtingsdatum van die gemeente is dan 17 Junie 1875. Op 17 Junie 1950 kon die gemeente toe ook sy 75-jarige bestaan feestelik herdenk.
Anita Bush
Anita Bush (1 Augustus 1883 – 16 Februarie 1974) was 'n Amerikaanse aktrise. Sy was bekend vir haar rolle in die rolprente The Bull-Dogger (1921) en The Crimson Skull (1922).
2007 Super 14-seisoen
Die 2007 Super 14-seisoen het in Februarie 2007 afgeskop met voorseisoenwedstryde wat van middel Januarie gespeel is. Dit het op 30 Mei ten einde geloop. Die 2007-seisoen was die tweede van die vergrote kompetisie, wat gelei het tot die verandering van Super 12 na Super 14. Die skedule was oor ’n tydperk van 3½ maande met 94 wedstryde waarvan elke span een keer teen elk van die dertien ander spanne gespeel het (in ’n rondomtalietoernooi) plus twee halfeindrondtes en een eindrondte. Elke span het een loslootjie oor die veertien rondtes gekry.
Onttrekking van spelers
Met die Rugbywêreldbeker in September het al drie lande van hul beste spelers laat rus om beserings te voorkom. Graham Henry, afrigter van die All Blacks, het dit duidelik gemaak dat hy wil hê dat tot 30 van Nieu-Seeland se beste spelers omtrent die helfte van die Super 14 moet misloop. In Mei 2006 het die vyf Nieu-Seelandse unies hul steun aan Henry toegesê. Die verpligte rusperiode het beteken dat die 30 spelers wat aan die einde van 2006 na Europa getoer het, ten minste die eerste week van die kompetisie sou misloop.
John Connolly, afrigter van die Wallabies het ook daaraan gedink om die las vir sy topspelers ligter te maak. Dit is verwag dat Australië slegs ’n paar spelers ’n ruskans sou gun, veral die veterane soos Stephen Larkham en George Gregan omdat hulle gesien is as sleutelspelers in Australië se wêreldbekerveldtog. Jake White, afrigter van die Springbokke, het op 25 Mei 2005 met die direksie van SA Rugby vergader om sy voorstel in te dien dat van die sleutelspelers met gereelde tussenposes moet rus van die einde van die Super 14 in 2006 tot die aanvang van die wêreldbeker in 2007. White sou ook graag van sy sleutelspelers laat rus gedurende die 2006 wintertoetswedstryde teen Skotland en Frankryk.
In September 2006 is aangekondig dat Nieu-Seeland ruskans sou gee aan ’n groep van 22 spelers wat in ’n "kondisioneringsgroep" sou gaan vir die eerste sewe weke van die kompetisie. Die 22 spelers was Jerry Collins, Jason Eaton, Carl Hayman, Andrew Hore, Chris Jack, Richie McCaw, Chris Masoe, Keven Mealamu, Anton Oliver, Greg Somerville, Rodney So’oialo, Reuben Thorne, Ali Williams, Tony Woodcock, Dan Carter, Byron Kelleher, Leon MacDonald, Aaron Mauger, Mils Muliaina, Joe Rokocoko, Sitiveni Sivivatu en Piri Weepu. Sewe van hierdie spelers het vir die Crusaders gespeel, ses vir die Hurricanes, vier vir die Blues, drie vir die Chiefs en twee vir die Highlanders. Hierdie spelers sou weer in Week 8 beskikbaar wees vir hul konsessies.
Crella polymastia
Crella polymastia is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
2007 Super 14-seisoen
Southern Spears sage
Gedurende die 2006 Super 14-seisoen het SA Rugby aangekondig dat die Southern Spears nie die swakste Suid-Afrikaanse span in die kompetisie sou vervang nie. Dit was teenstrydig met ’n vorige beslissing.
Crella polymastia
Die spons behoort tot die genus Crella en tot die familie Crellidae. Die wetenskaplike naam van die spesie is die eerste keer geldig gepubliseer in 1903 deur Thiele.
2007 Super 14-seisoen
Southern Spears sage
In Augustus 2006 het die Spears egter ’n hofsaak gewen waarin beslis is dat die Spears sou deelneem aan die kompetisie in 2007 ten koste van die Cats (die Cats het in September 2006 amptelik die Lions geword). Daar is aanvaar dat SA Rugby sou appèlleer teen die uitspraak van die Suid-Afrikaanse Hooggeregshof. In November 2006 het SA Rugby en die Spears ’n skikking bereik. Die Spears was in ’n bedenklike finansiële posisie en het die hofsaak laat vaar. Die unie bestaan voort (as die Southern Kings) en is daarop gemik om rugby in die Suidelike en Oos-Kaap te ontwikkel met die ondersteuning van SA Rugby. Met die skikking is die seisoen se Super 14-lys gefinaliseer met die Lions wat die laaste Suid-Afrikaanse plek sou inneem.
Pulsar
Ontdekking
Die benaming pulsar kom van die Engelse term, "pulsating radio star". Teen 1969 was 49 pulsars reeds ontdek en na raming kan daar 10 000 in die Melkweg aanwesig wees. Die meeste lê naby die galaktiese vlak en kan net met radioteleskope waargeneem word. Die periodes van pulsars wissel van 0,033 tot 2 of 3 sekondes, maar die algemeenste periodes lê tussen 0,5 en 1,0 s.
Afstande van pulsars
Die probleem in die geval is die bepaling van die digtheid van die interstellêre gas. Dit word geskat op 0,03 ione per kubieke sentimeter. Volgens hierdie metode is die naaste pulsar 300 ligjare ver. Die gemiddelde pulsarafstand word bereken op 3 000 ligjare. Die tweede metode maak van ŉ absorpsietegniek gebruik.
Teorie
Die straling wat so opgewek word, sal sterk gerig wees en in 'n dun bundel uitgestraal word vanaf die pole van die magneetveld. Die rotasie van die neutronster veroorsaak dan die pulserende "vuurtoringeffek". Die geleidelike vertraging van ŉ pulsar hou verband met die totale hoeveelheid energie wat uitgestraal word. Die rotasie-energie word omgesit in die stralingsenergie. Die rede waarom pulsars nie in alle supernova-oorblyfsels gevind is nie, word waarskynlik verklaar deur die feit dat die straling in 2 smal bundels uitgesend word. In sommige gevalle is die straling dus nie in die rigting van die aarde gerig nie.
Amílcar Cabral
Bevrydingstryd
Vanaf 1962 lei Cabral die PAIGC in 'n militêre konflik teen die Portugese koloniale heersers. Die doel van die konflik was om onafhanklikheid vir sowel Portugees-Guinee as Kaap Verde te verkry. In die loop van die konflik het PAIGC toenemende grondgebied oorgeneem. Cabral het de facto leier geword van baie areas in Guinee-Bissau. Ter voorbereiding vir 'n onafhanklike Afrika staat het Cabral in 1972 'n volksvergadering byeengeroep. Voordat hy dit kon voltooi, is hy op 20 Januarie 1973 in Conakry vermoor deur 'n voormalige verontregte bondgenoot. Hy was bygestaan deur Portugese (PIDE) agente wat die PAIGC binnegedring het. Sy halfbroer, Luís Cabral, het die leier van die party in Guinee-Bissau geword en later die president van die staat.
Kepler-ruimteteleskoop
Die tuig is ontwerp om ’n deel van ons omgewing van die Melkweg te verken en duisende eksoplanete te ontdek wat soortgelyk aan die Aarde is en binne of naby die bewoonbare sone van sterre voorkom. Dit moet ook meet hoeveel miljarde sterre in ons sterrestelsel sulke planete het. Kepler se enigste instrument is ’n fotometer wat die helderheid van meer as 145 000 hoofreekssterre in ’n vaste sigveld voortdurend meet. Dié data word na die Aarde gestuur, waar dit bestudeer word om periodieke verdowwings in sterre waar te neem wat veroorsaak word deur eksoplanete wat voor die sterre verbybeweeg.
Slag van Falkirk (1298)
Geveg
Edward en sy onwillige leër het Wallace se Skotte in 'n trompop geveg by Falkirk gedwing. Wallace het sy troepe op hoër grond geplaas wat uitkyk op 'n spruitjie (Westquarter Burn) met die Callender-woud agter hom. Die grond oorkant sy middel was moerasagtig. Hy het sy manskappe in vier schiltrons ontplooi, met boogskutters en ligte troepe tussen hulle, terwyl sy adellike kavallerie in reserwe gehou is.
Steenvis
Gif
Die steenvis is die giftigste vis in die see. Die gif kom voor in spesiale buise in die stekels van die dorsale vin en kan 'n mens se dood veroorsaak. Sodra iets op die stekel druk of trap skiet die gif uit 'n gifklier wat aan die onderkant van die stekel is - amper soos 'n spuitnaald. Die slagoffer sal onmiddellik pyn ervaar en kan binne 'n uur sterf as gevolg van die gif. Die beste raad is om die wond in warm water (so warm as wat houdbaar is) te hou vir ten minste 'n halfuur. Die warm water werk die gif teë. Teëgif is slegs beskikbaar in Australië. Mense word aangeraai om skoeisel van een of ander aard te dra wanneer hulle rondloop in areas waar die vis voorkom. Interessant genoeg is die vis eetbaar.
Gereformeerde Kerke in Namibië
Verdere stigtings
Van 1935 tot 1949 het predikante uit die Kaapprovinsie lidmate van die gemeentes Otjiwarongo, Outjo en Keetmanshoop af en toe besoek, terwyl die predikant van Gobabis ook vir Windhoek, Aranos, Leonardville (deel van die gemeente Aranos) en Ghanzi verantwoordelik was. Eers in 1950 het Windhoek sy eerste voltydse predikant in die persoon van dr. D.C.S. van der Merwe gekry wat hier gebly het tot hy in 1957 as sendeling na Potchefstroom-Noord vertrek het. Ds. Johan van Ryssen het reeds die jaar vantevore Outjo se eerste predikant geword en daar gebly tot hy in 1953 na Parys in die Vrystaat vertrek het. Otjiwarongo het nog in sy stigtingsjaar (1955) die voltydse diens van ds. M.W. van der Walt bekom, wat hier gebly het tot 1958. Volgens die kombinasie-ooreenkoms by afstigting van Outjo, sou ds. Van der Walt 11 Sondae per jaar op Grootfontein preek, 11 op Walvisbaai en Usakos en 22 op Otjiwarongo. Hy is in 1959 opgevolg deur ds. E.W. Meyer, wat in 1965 'n beroep na Pongola/Goedgegund aanvaar het.
duimnael|regs|270px|Die [[Gereformeerde kerk Gobabis, die oudste Gereformeerde gemeente in die land.]]
Mackenzie Rosman
Mackenzie Rosman (gebore 28 Desember 1989) is 'n Amerikaanse aktrise en vervaardiger. Sy is bekend vir haar rolle in die rolprente Fading of the Cries (2008), Beneath (2013), en Nightcomer (2013), en in die televisiereeks 7th Heaven (1996).
Pierre van Pletzen
Filmografie
As akteur:
Motörhead
Motörhead het 23 studio albums, 10 lewendige albums en 5 EPs gemaak in hul loopbaan oor 40 jaar.
Charlotte Ross
Charlotte Ross (gebore 21 Januarie 1968) is 'n Amerikaanse aktrise. Sy is bekend vir haar rolle in die rolprent Drive Angry (2011) en in die televisiereekse NYPD Blue (1993), The 5 Mrs. Buchanans (1994), en Arrow (2012).
Koraalklipkabeljou
Die koraalklipkabeljou (Cephalopholis miniata) is 'n vis wat slegs aan die ooskus van Suid-Afrika, vanaf die Transkei en verby die Mosambiekkus, voorkom. Die vis is herlderrooi met blouspikkels. Dit word tot 40 cm lank em weeg dan 600 g. Die vis kom voor in grotte of lyste in koraal- en rotsriwwe. In Engels staan die vis bekend as Coral rockcod.
Christelike Demokrasie (Italië)
Die DC was 'n stigterslid van die Europese Volksparty in 1976.
Sentrum-linkse regerings
Vanaf 1954 is die DC gelei deur progressiewe Christen-demokrate, soos Amintore Fanfani, Aldo Moro en Benigno Zaccagnini, wat ondersteun is deur die invloedryke linkse faksies. In die vyftigerjare het die party sentrum of gematigde sentrum-linkse koalisies gevorm, en selfs 'n kortstondige regering onder leiding van Fernando Tambroni wat staatgemaak het op parlementêre steun van die Italiaanse Sosiale Beweging (MSI), die post-fascistiese party.
Perm-Trias-uitwissing
Impak van ’n hemelliggaam
Een faktor wat geloofwaardigheid verleen aan teorieë oor ’n groot impak, is dat dit ander verskynsels aan die gang kon gesit het, soos die Siberiese Trappe (sien onder).
Skemerkelkie
duimnael|200px|’n Tipiese skermerkelkie in ’n skermerkelkieglas.
Grey DeLisle
Grey DeLisle (gebore 1973) is 'n Amerikaanse aktrise en skryfster. Sy is bekend vir haar rolle in die rolprente Transformers: Revenge of the Fallen (2009) en The Book of Life (2014).
Nelson Mandelabrug
Die asimmetriese dubbel-spantoringkabelgesteunde brug bestaan uit 'n 66 meter noordspan, 'n 176 meter hoofspan en 'n 42 meter suidspan, wat 'n totale lengte gee van 284 meter.
Crella atra
Crella atra is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Gereformeerde Kerke onder die Kruis
Die naam van die kerke
Die benaming "Kerk onder die Kruis" is in die geskiedenis van die kerk in Nederland nie onbekend nie; trouens, dit kom voor in verskeie situasies eers in die 16de eeu en later weer in die 19de eeu. Op die voetspore van die benaming in die 16de eeu is dit later weer gebruik, hoewel onder gewysigde omstandighede. In die geskiedenis van die Reformasie in Nederland het gedurende die 16de eeu as gevolg van die onderdrukkingsmaatreëls van Karel V en Philips II talle reformatories gesinde gelowiges hulle land verlaat en as vlugtelinge in die aangrensende lande tydelike gasvryheid geniet. Hierdie vlugtelinge is in die vreemde georganiseer in gemeentes, wat gewoonlik bekend staan as vlugtelingkerke, maar hulle het ook die naam Kerke onder die Kruis gedra. So blyk dit byvoorbeeld dat die handelinge van die eerste Sinode van die Gereformeerde Kerke in Nederland, wat as gevolg van die gevaarlike toestand in 1571 nog in Emden gehou is, die opskrif dra: "Acta ofte Handelinghen der versamelinghe der Nederlandsche Kerken die onder 't Cruys sitten".
Walvis
Walvisse is seesoogdiere van die orde Cetacea of Walvisagtiges wat nòg dolfyne – met ander woorde lede van die families Delphinidae of Platanistoidae – nòg seevarke is. Hulle is baie goed by 'n waterbestaan aangepas aangesien hulle 'n gladde spoelvormige liggaam het, terwyl die ledemate tot vinvormige strukture gewysig is. Die walvisse moet van tyd tot tyd na die oppervlak kom omdat hulle met behulp van longe asemhaal.